J e g y z ő k ö n y v

**Készült:** a Bezenye Községi Önkormányzat Képviselő-testületének 2022. június 21. napján 9:00 órakor Bezenye Községi Önkormányzat Kultúrházában megtartott rendkívüli ülésén.

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel mind a 7 megválasztott képviselőből 5 jelen van. Az ülés jegyzőkönyvének hitelesítésére Sándor Vincéné és Nusser Györgyné képviselőket kéri fel.

A polgármester javaslatával a képviselő-testület 5 igen szavazattal, *egyhangúlag* egyetért.

Márkus Erika polgármester ismerteti az ülés napirendi pontját, és javasolja, hogy a meghívó szerinti 3. napirendi pont, a Bezenye településrendezési tervmódosításához településfejlesztési döntés kerüljön először megtárgyalásra, eszerint kéri azokat elfogadni.

A képviselő-testület *egyhangúlag, 5 igen szavazattal* az alábbi határozatot hozza:

**80/2022.(VI.21.) h a t á r o z a t**

Bezenye Községi Önkormányzat képviselő-testülete a 2022. június 21-i rendkívüli ülésén az alábbi napirendi pontokat tárgyalja:

1. Bezenye településrendezési tervmódosításához településfejlesztési döntés

2. TLA/NÉPI2021/704315 kódszámú, Bezenye, Tájház felújítás kivitelezési munkálatainak árajánlatairól döntés

3. MFP-ÖTIK/2022/5. kódszámú, Bezenye, Papréti Kultúrház felújítás, átalakítás kivitelezési munkálatainak árajánlatairól döntés

4. Előterjesztés a 2022. évi szünidei gyermekétkeztetés biztosításáról

1. **Napirendi pont *(1. számú melléklet szerint)***

 Bezenye településrendezési tervmódosításához településfejlesztési döntés

Márkus Erika polgármester elmondja, hogy Bezenye község önkormányzatának képviselőtestülete 2021-ben 9/2021. (VIII.11.) számú önkormányzati rendeletével hagyta jóvá a település Helyi Építési Szabályzatát és szabályozási tervét.

A többször módosított az épített környezet alakításáról és védelméről szóló 1997. évi LXXVIII. törvény, illetve a 314/2010. (XI.08.) Korm. Rendelet előírja, hogy a képviselő testületi határozatban nem csak a módosítani kívánt területeket kell meghatározni, hanem azt is, hogy a rendezési tervmódosításnak mi az oka, célja és az adott területeket hogyan kívánja hasznosítani a továbbiakban a település. Bezenye esetében ez az alábbiakban foglalható össze:

A rendezési tervmódosítás során a terület felhasználási mód nem változik, a szabályozási terv és a HÉSZ változása az alábbi ingatlanokat érinti:

Tervezési terület:

5. A Pozsonyi u. páros oldala mögötti belterületi kivett beépítetlen terület feltárását szolgáló lakóút nyomvonalának áthelyezése olyan módon, hogy a kialakítandó telkek mindegyikének közterület kapcsolata biztosítható legyen. A közművek kiépítése is ezáltal költségtakarékosabban megvalósítható. A Pozsonyi utca mögötti út szervizútként megmarad. Beépítésre kerülő terület nagysága és övezeti besorolása változatlan marad.

Fuhrmann Vilmos, építésügyi előadó elmondja, hogy a Térháló a településrendezési tervbe apró változtatást rajzolna bele, amely csupán technikai módosítást jelent. A szervizút átkerülne a földek közepére, így egy út- és egy közműépítéssel megoldható lenne.

A Képviselő-testület kérésére kézi rajzolással egyeztetik a kialakítandó telkek elhelyezkedését, formáját, mert az út kialakítása következtében rövidebb, de szélesebb telkek kialakítása szükséges, mint ahogy az eredeti elképzelésben volt. Sándor Vincéné ragaszkodna a 700m2 minimális teleknagysághoz.

Márkus Erika polgármester kéri a Tisztelt Képviselő-testületet, hogy a településrendezési tervmódosításról szóló határozatát az előterjesztésnek megfelelően fogadja el.

Márkus Erika polgármester szavazásra teszi fel a településrendezési tervmódosításról szóló határozati javaslatot.

A képviselő-testület *egyhangúlag 5 igen* szavazattal az alábbi határozatot hozza:

**81/2022.(VI.21.) h a t á r o z a t**

1. Bezenye Községi Önkormányzat Képviselő-testülete a településrendezési tervmódosításról szóló határozatát az alábbiak szerint fogadja el.

A rendezési tervmódosítás során a terület felhasználási mód nem változik, a szabályozási terv és a HÉSZ változása az alábbi ingatlanokat érinti:

Tervezési terület:

1. A Pozsonyi u. páros oldala mögötti belterületi kivett beépítetlen terület feltárását szolgáló lakóút nyomvonalának áthelyezése olyan módon, hogy a kialakítandó telkek mindegyikének közterület kapcsolata biztosítható legyen. A Pozsonyi utca mögötti út szervizútként megmarad. Beépítésre kerülő terület nagysága és övezeti besorolása változatlan marad.
2. Bezenye Községi Önkormányzat Képviselő-testülete felhatalmazza a polgármestert, hogy a tervek elkészítését rendelje meg, a szerződést kösse meg.

Felelős: Márkus Erika polgármester

Határidő: folyamatos

1. **Napirendi pont (2. számú melléklet szerint)**

TLA/NÉPI2021/704315 kódszámú, Bezenye, Tájház felújítás kivitelezési munkálatainak árajánlatairól döntés

Márkus Erika polgármester elmondja, hogy a A Bezenye, Tájház felújítás kivitelezési munkái tárgyban az ajánlattételi felhívást a községi honlapon közzétettük, 2022. 06. 20. ajánlattételi határidővel, melyre a nyitva álló határidőben egyetlen ajánlat érkezett a Fe-Ge 2006 Kft-től, 45.908.900,- Ft értékben. Közvetlen megkereséssel az Eco-Domov Kft és a Szigetközi Tetőépítő Kft részére is küldtünk ajánlatkérést, de árajánlat tőlük nem érkezett. A szakhatóságok előírása alapján került meghatározásra a költségvetési kiírás, az árajánlat új alapanyagok felhasználása alapján készült. Úgy gondolom, hogy bontásból származó alapanyagok felhasználásával lehetne csökkenteni a költségeket, ezt az ajánlati árat rendkívül magasnak tartom.

Nusser Györgyné javasolja, hogy az önkormányzat keressen meg további kivitelezőket, pl. a Szabó és Társa Kft-t, és a későbbiekben döntsön a Tájház felújításának megkezdéséről, amikor érkezik elfogadható árajánlat.

Márkus Erika polgármester javasolja, hogy a Fe-Ge 2006. Kft. ajánlatát ne fogadjuk el, folytassunk további egyeztetéseket a szakhatóságokkal a költségek csökkentésére.

A képviselő-testület *egyhangúlag, 5 igen szavazattal* az alábbi határozatot hozza:

**82/2022.(VI. 21.) h a t á r o z a t**

Bezenye Községi Önkormányzat Képviselő-testülete úgy határoz, hogy a Fe-Ge 2006 Kft TLA/NÉPI2021/704315 kódszámú pályázatra, a Tájház felújítására benyújtott ajánlatát nem fogadja el.

Felkéri a polgármestert, hogy a szakhatóságokkal a további szükséges egyeztetéseket tegye meg a költségek csökkentése érdekében, valamint ismételten folytassa le az ajánlatkérési eljárást.

Felelős: Márkus Erika polgármester

Határidő: azonnal

1. **Napirendi pont *(2. számú melléklet szerint)***

MFP-ÖTIK/2022/5. kódszámú, Bezenye, Papréti Kultúrház felújítás, átalakítás kivitelezési munkálatainak árajánlatairól döntés

Márkus Erika polgármester elmondja, hogy az MFP-ÖTIK/2022/5. kódszámú, Bezenye, Papréti Kultúrház felújítás, átalakítás kivitelezési munkálataira a kivitelezői feladatok elhatárolása érdekében a nyílászáró csere, és az egyéb felújítási kivitelezési munkálatokat külön választottuk, az ajánlattételi felhívást a községi honlapon közzétettük, 2022. 06. 20. ajánlattételi határidővel.

1. A felújítási, átalakítási munkálatok kivitelezésére az alábbi ajánlat érkezett:

|  |  |
| --- | --- |
| **Ajánlattevő:** | **Bruttó összeg:** |
| Fe-Ge 2006 Kft | 15.504.345,- |

Közvetlen megkereséssel az Eco-Domov Kft és a Szigetközi Tetőépítő Kft részére is küldtünk ajánlatkérést, de árajánlat tőlük nem érkezett.

1. A nyílászáró csere kivitelezésére az alábbi 3 ajánlat érkezett:

|  |  |
| --- | --- |
| **Ajánlattevő:** | **Bruttó összeg:** |
| Ni-Vo’04 Bt | 6.266.269,- |
| Movatherm Bt | 5.414.194,- |
| Fazekas János e.v. | 6.836.930,- |

Márkus Erika polgármester javaslatot tesz, hogy a nyílászáró cserét bonyolítsuk le, az egyéb felújítási munkálatokra pedig legyen újabb kiírás, mert az egyetlen beérkezett árajánlat költségvetése túl magas. A szükséges önerő mértéke a későbbiekben kerüljön meghatározásra, amint a fennmaradó munkálatokról is dönt a Testület.

A polgármester a fentiek alapján szavazásra teszi fel a határozati javaslatot.

A képviselő-testület *egyhangúlag*, 5 *igen* szavazattal az alábbi határozatot hozta:

**83/2022.(VI. 21.) h a t á r o z a t**

1. Bezenye Községi Önkormányzat Képviselő-testülete a Magyar Falu Program keretében kiírásra került Önkormányzati tulajdonban lévő ingatlanok fejlesztése – 2022 című, MFP-ÖTIK/2022/5 kódszámú kiírásra benyújtott pályázatra, a beszerzési szabályzat szerint bekért árajánlatokat megvizsgálta. A Papréti Kultúrház felújítása átalakítása kivitelezésére az egyetlen érvényes ajánlatot tevő Fe-Ge 2006. Kft 15.504.345,- Ft összegű árajánlatát nem fogadja el, és felkéri a polgármestert az ajánlatkérési eljárás ismételt lefolytatására.
2. Bezenye Községi Önkormányzat Képviselő-testülete a Magyar Falu Program keretében kiírásra került Önkormányzati tulajdonban lévő ingatlanok fejlesztése – 2022 című, MFP-ÖTIK/2022/5 kódszámú kiírásra benyújtott pályázatra, a beszerzési szabályzat szerint bekért árajánlatokat megvizsgálta. A **Papréti Kultúrház** **nyílászáró-csere** kivitelezésére a legalacsonyabb ajánlatot tevő **Movatherm Bt 5.414.194,- Ft összegű** árajánlatát fogadja el, és felhatalmazza a polgármestert a kivitelezés megrendelésére, valamint a kivitelezési vállalkozói szerződés megkötésére.
3. Bezenye Községi Önkormányzat Képviselő-testülete a finanszírozáshoz szükséges önerő összegét az egyéb felújítási munkálatokra ismételten lefolytatott, sikeres ajánlatkérési eljárás után határozza meg.

Felelős: Márkus Erika polgármester

Határidő: 2022. 12. 31.

1. **Napirendi pont *(4. számú melléklet szerint)***

2022. évi szünidei gyermekétkeztetés biztosításáról

Márkus Erika polgármester elmondja, hogy a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 21/C. §-a rendelkezik a szünidei gyermekétkeztetésről, mely alapján 2016. január 01. napjától kötelező önkormányzati feladat a szünidei gyermekétkeztetés.

Magyarország 2022. évi központi költségvetéséről szóló 2021. évi XC. törvény nevesíti a rászoruló gyermekek szünidei étkeztetésének támogatását, melynek mértéke az adóerő képességünk alapján 570 Ft/étkezési adag.

A szünidei étkeztetési feladattal a 2022-es évre, a Hevi Mesterkonyha Szolgáltató Kft.-t kívánjuk megbízni. A Hevi Mesterkonyha Szolgáltató Kft. a gyermekek meleg étkeztetését 822,- Ft/adag áron látja el. Ez a tanítási szünetek időszakára 237.558,- forint lenne, amelyből az állami normatíva 169.290,- forint. Az étel kiosztása éthordós rendszerben működne idén is.

2022-es évben a szünidők alatt, az iskolában összesen 67 napon keresztül folyik az étkeztetés, az óvodában 21 napon keresztül, az alábbiak szerint: tavaszi szünetben 4 fő; nyári szünetben: 4-5 fő; őszi szünetben: 4 fő; téli szünetben: 5 fő.

A szünidei étkeztetésre vonatkozó szerződés-tervezet jelen előterjesztés 1. mellékletét képezi. Tekintettel arra, hogy a 2022/2023-as tanév téli szünetének időtartama 2023. év januárjára húzódik majd át, a szerződés-tervezet erre vonatkozóan is tartalmaz rendelkezést.

Összefoglalva 68.268,-Ft összeggel kellene kiegészíteni az önkormányzatnak az állami normatívát a teljes szünidei időszakokra (nyári, téli és őszi szünet). Több családnak ez nagy segítséget jelentene gyermekeik étkeztetésében.

Márkus Erika polgármester szavazásra teszi fel 2022. évi szünidei gyermekétkeztetés biztosításáról szóló határozati javaslatot.

A képviselő-testület *egyhangúlag, 5 igen* szavazattal az alábbi határozatot hozza:

**84/2022.(VI. 21.) h a t á r o z a t**

Bezenye Községi Önkormányzat Képviselő-testülete megtárgyalta az „Előterjesztés a 2022. évi szünidei gyermekétkeztetés biztosításáról" tárgyú napirendi pontot, és az alábbi határozatot hozta:

1. Bezenye Községi Önkormányzat Képviselő-testülete 2022-es évben, valamint 2023. január hónapban az iskolai és óvodai szünetek minden munkanapjára biztosít szünidei gyermekétkeztetést – a Hevi Mesterkonyha Kft. által - a rendszeres gyermekvédelmi kedvezményben részesülő, a hátrányos helyzetű és a halmozottan hátrányos helyzetű kiskorú gyermekek részére.
2. Az önkormányzat a 2022. évi költségvetés általános tartaléka terhére az állami normatíván felüli összeget, 68.268,- forintot a nyári gyermekétkeztetésre biztosítja.
3. A Képviselő-testület felhatalmazza Márkus Erika polgármestert a jelen előterjesztés mellékletét képező szolgáltatási szerződés aláírására.

Felelős: Márkus Erika polgármester

dr. Gáli Péter jegyző

Mivel több napirendi pont nem volt a polgármester asszony megköszöni a részvételt és az ülést 10 óra 00 perckor bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Sándor Vincéné Nusser Györgyné**

 jegyzőkönyv hitelesítő jegyzőkönyv hitelesítő